চার জনকে মোবাইল ফোন চুরির সন্দেহে ধরা হয়। এর পরে শুরু হয় গণপ্রহার আর শেষে দুই নাবালক-সহ চার জনের যৌনাঙ্গে পেট্রল ইঞ্জেকশন দেওয়ার অভিযোগ উঠল।
উত্তরপ্রদেশের গাজিয়াবাদে চারজনকে বেধড়ক পিটিয়ে যৌনাঙ্গে পেট্রোল ইঞ্জেকশন দেওয়ার এই অভিযোগ উঠেছে আবার সমাজবাদী পার্টির এক নেতার ভাইয়ের বিরুদ্ধে। পুলিশ এই ঘটনায় দু’জনকে গ্রেফতার করেছে। 
উত্তরপ্রদেশ পুলিশ জানিয়েছে, গাজিয়াবাদের লোনি এলাকায় সমাজবাদী পার্টির এক নেতার ভাই রিজ্জুর একটি মোবাইল ফোন চুরি হয়ে যাওয়ায় সন্দেহভাজন চারজনকে ধরা হয়। নাবালক-সহ ওই চারজনকে রিজ্জু তার কয়েকজন সঙ্গীকে নিয়ে বেধড়ক মারধর করেন। এর পরে চারজনেরই যৌনাঙ্গে পেট্রল ইঞ্জেকশন দেওয়া হয়। পরে গুরুতর অবস্থায় ওই চারজনকে হাসপাতালে ভর্তি করানো হয়। অস্ত্রোপচারও করতে হয়।